Vilērbāna
Vilērbāna (franču: Villeurbanne) ir Francijas pilsēta, kas atrodas valsts austrumos, Ronas-Alpu reģionā un Ronas departamentā. Pilsēta ietilpst Lionas aglomerācijā un tā ir aglomerācijas otrā lielākā pilsēta. Vilērbāna atrodas 471 km attālumā no Francijas galvaspilsētas Parīzes un 8 km attālumā no Francijas trešās lielākās pilsētas Lionas. Pēc 2012. gada datiem pilsētas teritorijā dzīvo 146 282 iedzīvotāji. Pēc iedzīvotāju skaita tā ir divdesmit septītā lielākā Francijas pilsēta un Ronas-Alpu reģiona ceturtā lielākā pilsēta. Vilērbāna atrodas vidēji 181 metru virs jūras līmeņa. Pilsētā dzimusi franču peldētāja Lora Manodū, Olimpisko spēļu medaļu ieguvēja.